Տեո Էռնանդես

Տեո Էռնանդես (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Միլանի կազմում։ Խաղում է ձախ պաշտպանի դիրքում։

Ակումբային կարիերա

Ատլետիկո Մադրիդ 
Տեոն ծնվել է Մարսելում։ 2007 թվականին՝ 10 տարեկանում միացել է Ատլետիկո Մադրիդի ակադեմիային։

Պրոֆեսիոնալ դեբյուտը նշել է 2015 թվականի օգոստոսի 30-ին`խաղալով Ատլետիկո Մադրիդ B-ի կազմում Պուերտա Բոնիտայի դեմ խաղում։ Փետրվարի 3-ին ֆրանսիացին երկարաձգել է պայմանագիրը ակումբի հետ։ 2 օր անց հայտավորվել է Լա Լիգայի Էյբարի դեմ խաղում, սակայն այդպես էլ խաղադաշտ չի դուրս եկել։

2016 թվականի օգոստոսի 4-ին Տեոն երկարաձգեց պայմանագիրը Ատլետիկոյի հետ մինչև 2021 թվականը և 3 օր անց 1 տարվա վարձավճարով տեղափոխվեց Դեպորտիվո Ալավես։ Ալավեսի կազմում դեբյուտը նշել է օգոստոսի 28-ին Սպորտինգ Խիխոնի դեմ խաղում։ 2017 թվականի մայիսի 7-ին խփեց իր առաջին պրոֆեսիոնալ գոլը՝ գրավելով Ատլետիկ Բիլբաոյի դարպասը։ 2016-2017 մրցաշրջանում Ալավեսը Տեոյի հետ իր պատմության մեջ առաջին անգամ հասավ Իսպանիայի գավաթի եզրափակիչ, որի ժամանակ Տեոն գոլի հեղինակ է դարձել, սակայն Ալավեսը պարտվել է Բարսելոնային 1-3 հաշվով։

Ռեալ Մադրիդ 
2017 թվականի հուլիսի 5-ին Տեոն 6 տարվա պայմանագիր կնքեց Մադրիդի Ռեալի հետ։ Ակումբը նրա համար վճարեց 24 միլիոն եվրո։ Իր դեբյուտը Ռեալի կազմում նշեց օգոստոսի 16-ին՝ փոխարինելով Մարկո Ասենսիոյին Իսպանիայի սուպերգավաթի Բարսելոնայի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 9-ին՝ Լևանտեի դեմ խաղում։ Իր դեբյուտը Չեմպիոնների Լիգայում նշեց նոյեմբերի 1-ին՝ փոխարինելով Լուկա Մոդրիչին Տոտենհեմի դեմ խաղում։ Իր առաջին մրցաշրջանում Տեոն անցկացրեց 23 հանդիպում բոլոր մրցաշարերում՝ Ռեալ Մադրիդի հետ հաղթելով Չեմպիոնների Լիգան։

2018 թվականի օգոստոսի 10-ին Տեոն 1 տարվա վարձավճարով միացավ Ռեալ Սոսիեդադին։ Իր դեբյուտը ակումբի կազմում նշեց օգոստոսի 18-ին՝ Վիլյառեալի դեմ խաղում։ Սեպտեմբերի 21-ին Տեոն գոլային փոխանցում տվեց Միկել Մերինոյին, ապա հեռացվեց խաղադաշտից Հուեսկայի դեմ խաղում՝ ստանալով կարմիր քարտ հանդիպման 82-րդ րոպեին։ Իր առաջին և միակ գոլը ակումբի կազմում խփեց նոյեմբերի 9-ին՝ Լևանտեի դեմ խաղում։ Ռեալ Սոսիեդադի կազմում Տեոն անցկացրեց 28 հանդիպում՝ դառնալով 1 գոլի և 2 գոլային փոխանցման հեղինակ։

Միլան 
2019 թվականի հուլիսի 6-ին Տեոն 5 տարվա պայամանագիր կնքեց Միլանի հետ։ Ակումբը նրա համար վճարեց 20 միլիոն եվրո։

Միջազգային կարիերա 
Տեոն ներկայացրել է Ֆրանսիան տարբեր տարիքային երիտասարդական հավաքականներում, թեև իրավասու է հանդես գալ նաև Իսպանիայի կազմում։

Կարիերայի վիճակագրություն

Ակումբային վիճակագրություն 
2019 թվականի հուլիսի 18-ի դրությամբ

Նվաճումներ

Ակումբային 

 Ռեալ Մադրիդ

 Իսպանիայի սուպերգավաթ․ 2017
 ՈՒԵՖԱ Չեմպիոնների Լիգա․ 2017–18
 ՈՒԵՖԱ Սուպեր գավաթ․ 2017
 ՖԻՖԱ աշխարհի ակումբային առաջնություն․ 2017

Ծանոթագրություններ

Արտաքին հղումներ 
 Տեոյի պաշտոնական Տվիտերի էջը
 Տեոյի պաշտոնական Ինստագրամի էջը
 Տեոն transfermarkt-ում
 Տեոն soccerbase.com-ում
 Տեոն WhoScored.com կայքում
 Տեոն Միլանի պաշտոնական կայքում
 Տեոն Ռեալ Մադրիդի պաշտոնական կայքում
 Տեոն ՈՒԵՖԱ-ի պաշտոնական կայքում
 Տեոն ՖԻՖԱ-ի պաշտոնական կայքում 
 Տեոն Ֆրանսիայի ֆուտբոլի ֆեդերացիայի կայքում 

Ֆուտբոլի պաշտպաններ
Ֆրանսիացի ֆուտբոլիստներ
Ատլետիկո Մադրիդի ֆուտբոլիստներ
Դեպորտիվո Ալավեսի ֆուտբոլիստներ
Ռեալ Մադրիդի ֆուտբոլիստներ
Ռեալ Սոսիեդադի ֆուտբոլիստներ
Միլանի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ